KOMMISSIONENS FORORDNING (EF) Nr. 380/1999 af 19. februar 1999 om fastsættelse af de endelige referencebeløb for producenter af sojabønner, raps- og rybsfrø samt solsikkefrø for produktionsåret 1998/99

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder (1), senest ændret ved forordning (EF) nr. 1624/98 (2), særlig artikel 12,

under henvisning til Rådets forordning (EF) nr. 2799/98 af 15. december 1998 om den agromonetære ordning for euroen (3), særlig artikel 3, stk. 2, og

ud fra følgende betragtninger:

I artikel 5, stk. 1, litra d), i forordning (EØF) nr. 1765/92 er det fastsat, at Kommissionen beregner et endeligt regionalt referencebeløb baseret på den konstaterede referencepris for oliefrø ved, at den fremskrevne referencepris erstattes med den konstaterede referencepris; Kommissionen fastlagde den konstaterede referencepris på grundlag af data, der blev fremsendt efter Kommissionens forordning (EF) nr. 3405/93 (4);

i artikel 5, stk. 1, litra e), i forordning (EØF) nr. 1765/92 er det fastsat, at hvis de arealer, for hvilke der er udbetalt godtgørelse for oliefrø, efter anvendelse af artikel 2, stk. 6, overskrider det maksimale garantiareal, skal de endelige regionale referencebeløb nedsættes;

i artikel 5, stk. 1, litra f), i forordning (EØF) nr. 1765/92 er det fastsat, at de endelige regionale referencebeløb nedsættes med 1 % for hvert procentpoint, hvormed det maksimale garantiareal overskrides; nedsættelsen af de endelige regionale referencebeløb bør begrænses til de medlemsstater, der har overskredet deres nationale referenceareal, nedsat med 10 %; den vægtede gennemsnitlige nedsættelse i disse medlemsstater bør være lig med den nedsættelse, der er nødvendig med hensyn til det maksimale garantiareal; nedsættelserne i medlemsstaterne bør stå i forhold til medlemsstaternes andel af den samlede overskridelse af det maksimale garantiareal;

det maksimale garantiareal er blevet overskredet to produktionsår i træk; ifølge artikel 5, stk. 1, litra h), i forordning (EØF) nr. 1765/92 nedsættes de relevante referencebeløb for det følgende produktionsår med samme procentsats, hvis godtgørelsen er blevet nedsat det foregående år efter bestemmelserne i artikel 5, litra f) og g), i forordning (EØF) nr. 1765/92;

for Tysklands vedkommende kan den passende yderligere nedsættelse i henhold til artikel 5, stk. 1, litra f), i forordning (EØF) nr. 1765/92 på denne medlemsstats anmodning gradueres helt eller delvist efter det regionale basisareal; Tyskland har anmodet om en samlet graduering af den yderligere nedsættelse efter det regionale basisareal;

det loft for kunstvandet soja i Frankrig, der er fastsat i artikel 7 i Kommissionens forordning (EF) nr. 658/96 (5), senest ændret ved forordning (EF) nr. 2308/98 (6), er overskredet med 2,926 % i zone II; det kunstvandede basisareal er overskredet med 4,6 %; ifølge artikel 7, stk. 5, i forordning (EF) nr. 658/96 anvendes kun den højeste af de to nedsættelser, der er fastsat i henholdsvis forordning (EØF) nr. 1765/92, artikel 2, stk. 6, første afsnit, første led, og i samme forordnings artikel 3, stk. 1, sjette afsnit, første punktum;

efter artikel 3, stk. 6, i forordning (EØF) nr. 1765/92 multipliceres godtgørelserne for produktionsåret 1998/99 med den koefficient på 0,993 for Frankrig, der er fastsat i Kommissionens forordning (EF) nr. 1499/98 (7);

producenterne modtog det forskud, der er fastsat i artikel 2 i Kommissionens forordning (EF) nr. 1500/98 (8);

datoen for den udløsende begivenhed for de endelige regionale referencebeløb for produktionsåret 1998/99 for producenter af oliefrø er dette produktionsårs første dag; disse beløb bør angives i ecu og omregnes til national valuta med den landbrugsomregningskurs, der anvendtes den 1. juli 1998;

de i denne forordning fastsatte foranstaltninger er i overensstemmelse med udtalelse fra Den Fælles Forvaltningskomité for Fedtstoffer og Tørret Foder -

UDSTEDT FØLGENDE FORORDNING:

Artikel 1

1. Bilag I indeholder en kortfattet forklaring af beregningen af de i artikel 5, stk. 3, i forordning (EØF) nr. 1765/92 omhandlede endelige regionale referencebeløb.

2. De endelige regionale referencebeløb for produktionsåret 1998/99 er anført i bilag II.

3. Ved beregningen af godtgørelsen til producenterne af oliefrø som omhandlet i artikel 11, stk. 4, i forordning (EØF) nr. 1765/92 tager myndigheden hensyn til:

- enhver formindskelse af producentens støtteberettigede areal og godtgørelsens størrelse

- ethvert forskud, der er udbetalt efter artikel 2 i forordning (EF) nr. 1500/98.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. februar 1999.

På Kommissionens vegne

Franz FISCHLER

Medlem af Kommissionen

(1) EFT L 181 af 1. 7. 1992, s. 12.

(2) EFT L 210 af 28. 7. 1998, s. 3.

(3) EFT L 349 af 24. 12. 1998, s. 1.

(4) EFT L 310 af 14. 12. 1993, s. 10.

(5) EFT L 91 af 12. 4. 1996, s. 46.

(6) EFT L 288 af 27. 10. 1998, s. 10.

(7) EFT L 198 af 15. 7. 1998, s. 5.

(8) EFT L 198 af 15. 7. 1998, s. 6.

BILAG I

Kortfattet forklaring af beregningen af det korrigerede endelige regionale referencebeløb for producenter af oliefrø i produktionsåret 1998/99

I. Justering af støttebetalingerne efter artikel 5, stk. 1, litra d), i forordning (EØF) nr. 1765/92. Endelige regionale referencebeløb

1. Den konstaterede referencepris for oliefrø, der udgør gennemsnitsprisen på markederne i produktionsåret 1998/99, blev anslået til 226,816 EUR pr. ton. Denne konstaterede referencepris blev beregnet på grundlag af de bud og priser, som medlemsstaterne meddelte efter forordning (EF) nr. 3405/93.

2. Den konstaterede referencepris har et sådant niveau, at det efter artikel 5 i forordning (EØF) nr. 1765/92 er nødvendigt at nedsætte de fremskrevne godtgørelser med 7 %. De endelige regionale referencebeløb vil blive fastsat på et niveau, som er 7 % lavere end de fremskrevne regionale referencebeløb, der er angivet i forordning (EF) nr. 1500/98.

II. Justering af støttebetalingerne efter artikel 5, stk. 1, litra e), i forordning (EØF) nr. 1765/92. Korrektion af de endelige regionale referencebeløb

1. Efter anvendelse af artikel 2, stk. 6, i forordning (EØF) nr. 1765/92 viser det sig, at de arealer, for hvilke der blev udbetalt særlige godtgørelser for oliefrø, overskred det maksimale garantiareal med 8 %.

2. Nedsættelserne af de endelige regionale referencebeløb som følge af overskridelsen af de nationale referencearealer nedsat med 10 % er følgende:

>TABELPOSITION>

3. Den vægtede gennemsnitlige nedsættelse af støtten til det maksimale garantiareal for Fællesskabets produktion for produktionsåret 1998/99 er følgende:

>TABELPOSITION>

4. Den samlede nedsættelse af støtten, der kræves i artikel 5, stk. 1, litra f), for det maksimale garantiareal for Fællesskabets produktion, udtrykt i hektarækvivalent, er følgende:

- procentsats for overskridelse af det maksimale garantiareal: 8 %

- areal, der er omfattet af de særlige dyrkningsgodtgørelser inden for de maksimale garantiarealer: 5 345 897 ha

- den samlede nødvendige nedsættelse af støtten, udtrykt i hektarækvivalent: 8 % af 5 345 897 ha = 427 672 ha.

5. Den samlede nedsættelse af støtten som angivet i punkt II.4 er lig med den samlede nedsættelse af støtten, der kræves for at overholde betingelserne i artikel 5, stk. 1, litra f), i forordning (EØF) nr. 1765/92.

BILAG II

>TABELPOSITION>